CELEX: 32018R1300
Language: mt
Date: 2018-09-27 00:00:00
Title: Regolament ta' Implimentazzjoni tal-Kummissjoni (UE) 2018/1300 tas-27 ta' Settembru 2018 li jemenda r-Regolament (KE) Nru 2535/2001 dwar il-liċenzji tal-importazzjoni għall-prodotti tal-ħalib li joriġinaw fin-Norveġja u li jidderoga minnu

28.9.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 244/6
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2018/1300
         tas-27 ta' Settembru 2018
         li jemenda r-Regolament (KE) Nru 2535/2001 dwar il-liċenzji tal-importazzjoni għall-prodotti tal-ħalib li joriġinaw fin-Norveġja u li jidderoga minnu
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikolari l-Artikolu 187 tiegħu,
         Billi:
         
                     (1)
                  
                  
                     L-Anness IV tal-Ftehim fil-forma ta' Skambju ta' Ittri bejn l-Unjoni Ewropea u r-Renju tan-Norveġja dwar preferenzi kummerċjali addizzjonali fi prodotti agrikoli (“il-Ftehim”), li ntlaħaq abbażi tal-Artikolu 19 tal-Ftehim dwar iż-Żona Ekonomika Ewropea u li ġie approvat bid-Deċiżjoni tal-Kunsill (UE) 2018/760 (2), jipprevedi l-introduzzjoni ta' kwoti ġodda għall-prodotti tal-ħalib.
                  
               
                     (2)
                  
                  
                     Il-Ftehim jidħol fis-seħħ fl-ewwel jum tat-tielet xahar wara d-data tad-depożitu tal-aħħar strument ta' approvazzjoni. L-aħħar strument ta' approvazzjoni ġie nnotifikat min-Norveġja fis-16 ta' Lulju 2018. Għaldaqstant, il-kwantitajiet tal-kwota l-ġodda se japplikaw mill-1 ta' Ottubru 2018.
                  
               
                     (3)
                  
                  
                     L-Artikolu 14(1)(b) tar-Regolament tal-Kummissjoni (KE) Nru 2535/2001 (3) jipprevedi li l-applikazzjonijiet għal-liċenzji ddepożitati mill-1 sal-10 ta' Ġunju jistgħu jintużaw għall-importazzjonijiet matul il-perjodu mill-1 ta' Lulju sal-31 ta' Diċembru ta' wara. Għaldaqstant, jenħtieġ li jiġi introdott perjodu ġdid għat-tressiq tal-applikazzjonijiet u għall-ħruġ ta' liċenzji tal-importazzjoni għall-kwoti l-ġodda miftuħa permezz tal-Ftehim. Barra minn hekk, fl-2018, jenħtieġ li l-perjodu ta' validità ta' dawk il-liċenzji jibda fid-data tal-ħruġ tagħhom.
                  
               
                     (4)
                  
                  
                     It-Taqsima 2 tal-Kapitolu I tat-Titolu 2 tar-Regolament (KE) Nru 2535/2001 tipprevedi li l-applikanti għal-liċenzji tal-importazzjoni jridu jiġu approvati bil-quddiem mill-awtorità kompetenti tal-Istat Membru li fih huma stabbiliti. It-talbiet rilevanti jridu jiġu sottomessi qabel l-1 ta' April ta' kull sena. Huwa meħtieġ li tiġi prevista proċedura ad hoc li tippermetti lill-applikanti li għadhom ma ġewx approvati għal talba għall-approvazzjoni għall-finijiet tal-kwoti tal-importazzjoni l-ġodda li jinfetħu fl-1 ta' Ottubru 2018. Jenħtieġ li jiġu previsti d-derogi rilevanti mill-Artikoli 8, 9 u 10 tar-Regolament (KE) Nru 2535/2001.
                  
               
                     (5)
                  
                  
                     Għaldaqstant, jenħtieġ li r-Regolament (KE) Nru 2535/2001 jiġi emendat u ssir deroga minnu skont dan.
                  
               
                     (6)
                  
                  
                     Il-miżuri previsti f'dan ir-Regolament huma skont l-opinjoni tal-Kumitat għall-Organizzazzjoni Komuni għal Swieq Agrikoli,
                  
               ADOTTAT DAN IR-REGOLAMENT:
         
            Artikolu 1
            Emenda tar-Regolament (KE) Nru 2535/2001
            Ir-Regolament (KE) Nru 2535/2001 huwa emendat kif ġej:
            
                        (a)
                     
                     
                        fl-Artikolu 5, il-punt (h) huwa sostitwit b'dan li ġej:
                        
                                    “(h)
                                 
                                 
                                    il-kwoti previsti fl-Anness V tal-Ftehim bejn l-Unjoni Ewropea u r-Renju tan-Norveġja approvat mid-Deċiżjoni tal-Kunsill 2011/818/UE (*1) u l-kwoti previsti fl-Anness IV tal-Ftehim bejn l-Unjoni Ewropea u r-Renju tan-Norveġja approvat mid-Deċiżjoni tal-Kunsill (UE) 2018/760 (*2) (“il-Ftehimiet man-Norveġja”);
                                 
                              
                  
                        (b)
                     
                     
                        fl-Artikolu 19(1), il-punt (g) huwa sostitwit b'dan li ġej:
                        
                                    “(g)
                                 
                                 
                                    Ir-regoli msemmija fil-punt 9 tal-Ftehimiet man-Norveġja;”;
                                 
                              
                  
                        (c)
                     
                     
                        fl-Anness I, il-punt I.H huwa sostitwit bit-test fl-Anness ta' dan ir-Regolament.
                     
                  
         
            Artikolu 2
            Derogi mir-Regolament (KE) Nru 2535/2001
            
               1.   Permezz tad-deroga mill-Artikolu 14(1)(b) tar-Regolament (KE) Nru 2535/2001, għall-kwoti bin-numri tal-ordni 09.4228 u 09.4229 stabbiliti fil-punt I.H tal-Anness I ta' dak ir-Regolament, fl-2018 huwa miftuħ perjodu ta' allokazzjoni addizzjonali, soġġett għal dan li ġej:
               
                           (a)
                        
                        
                           l-applikazzjonijiet għal-liċenzji tal-importazzjoni għandhom jitressqu mill-1 sat-8 ta' Ottubru 2018;
                        
                     
                           (b)
                        
                        
                           l-Istati Membri għandhom jinnotifikaw lill-Kummissjoni, sal-15 ta' Ottubru 2018, bil-kwantitajiet totali, inkluża l-ebda kwantità, tal-applikazzjonijiet kollha, espressi f'kilogrammi u maqsuma skont in-numru tal-ordni;
                        
                     
                           (c)
                        
                        
                           il-liċenzji tal-importazzjoni għandhom jinħarġu mit-23 ta' Ottubru 2018 sal-31 ta' Ottubru 2018.
                        
                     
            
               2.   Permezz ta' deroga mill-Artikolu 16(3) tar-Regolament (KE) Nru 2535/2001, il-liċenzji tal-importazzjoni li joħorġu f'Ottubru 2018 għall-kwoti msemmija fil-paragrafu 1 ta' dan l-Artikolu għandhom ikunu validi mid-data tal-ħruġ tagħhom sal-31 ta' Diċembru 2018.
            
            
               3.   Permezz ta' deroga mill-Artikolu 8 tar-Regolament (KE) Nru 2535/2001, għall-importazzjoni fil-perjodi mill-1 ta' Ottubru sal-31 ta' Diċembru 2018 u mill-1 ta' Jannar sat-30 ta' Ġunju 2019 skont il-kwoti msemmija fil-paragrafu 1 ta' dan l-Artikolu, l-applikanti għal-liċenzji tal-importazzjoni li għadhom ma ġewx approvati skont l-Artikoli 8, 9 u 10 tar-Regolament (KE) Nru 2535/2001 għandhom, mill-1 sat-8 ta' Ottubru 2018, jissottomettu talba għall-approvazzjoni lill-awtoritajiet kompetenti tal-Istat Membru li fih huma stabbiliti u li fih huma rreġistrati għall-finijiet ta' VAT, akkumpanjata minn prova li kemm fl-2017 kif ukoll fl-2018 huma importaw fl-Unjoni jew esportaw minnha mill-inqas 25 tunnellata ta' prodotti tal-ħalib koperti mill-Kapitolu 04 tan-Nomenklatura Magħquda.
            
            
               4.   Permezz ta' deroga mill-Artikolu 9 tar-Regolament (KE) Nru 2535/2001, qabel it-12 ta' Ottubru 2018, l-awtoritajiet kompetenti tal-Istati Membri għandhom jgħarrfu lill-applikanti bl-eżitu tal-proċedura tal-approvazzjoni msemmija fil-paragrafu 3 ta' dan l-Artikolu u, jekk tiġi approvata, in-numru tal-approvazzjoni tagħhom. L-approvazzjoni għandha tkun valida sat-30 ta' Ġunju 2019 u għandha titqies bħala valida mill-1 ta' Ottubru 2018 għall-finijiet tal-paragrafu 1 ta' dan l-Artikolu.
            
            
               5.   Permezz ta' deroga mill-Artikolu 10(1) tar-Regolament (KE) Nru 2535/2001, qabel id-19 ta' Ottubru 2018, l-awtoritajiet kompetenti tal-Istati Membri għandhom jinnotifikaw lill-Kummissjoni bil-listi ta' importaturi tagħhom li jkunu ġew approvati skont il-paragrafi 3 u 4 ta' dan l-Artikolu. Dik in-notifika għandu jkollha n-numru tal-approvazzjoni, l-isem, l-indirizz, in-numru tat-telefown u l-indirizz elettroniku tal-importaturi approvati. Il-Kummissjoni għandha tgħaddi dawn il-listi lill-awtoritajiet kompetenti tal-Istati Membri l-oħra.
            
         
         
            Artikolu 3
            Dħul fis-seħħ u applikazzjoni
            Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            Għandu japplika mill-1 ta' Ottubru 2018.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-27 ta' Settembru 2018.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 347, 20.12.2013, p. 671.
         
            (2)  Id-Deċiżjoni tal-Kunsill (UE) 2018/760 tal-14 ta' Mejju 2018 dwar il-konklużjoni ta' Ftehim fil-forma ta' skambju ta' ittri bejn l-Unjoni Ewropea u r-Renju tan-Norveġja li jikkonċerna preferenzi kummerċjali addizzjonali fi prodotti agrikoli (ĠU L 129, 25.5.2018, p. 1).
         
            (3)  Ir-Regolament tal-Kummissjoni (KE) Nru 2535/2001 tal-14 ta' Diċembru 2001 li jipprovdi regoli dettaljati biex ikun applikat ir-Regolament tal-Kunsill (KE) Nru 1255/1999 rigward l-arranġamenti tal-importazzjoni tal-ħalib u tal-prodotti tal-ħalib u biex jinfetħu kwoti tat-tariffa (ĠU L 341, 22.12.2001, p. 29).
         
            (*1)  Id-Deċiżjoni tal-Kunsill 2011/818/UE tat-8 ta' Novembru 2011 dwar il-konklużjoni tal-Ftehim fil-forma ta' Skambju ta' Ittri bejn l-Unjoni Ewropea u r-Renju tan-Norveġja dwar preferenzi kummerċjali addizzjonali għal prodotti agrikoli milħuq abbażi tal-Artikolu 19 tal-Ftehim dwar iż-Żona Ekonomika Ewropea (ĠU L 327, 9.12.2011, p. 1).
         
            (*2)  Id-Deċiżjoni tal-Kunsill (UE) 2018/760 tal-14 ta' Mejju 2018 dwar il-konklużjoni ta' Ftehim fil-forma ta' skambju ta' ittri bejn l-Unjoni Ewropea u r-Renju tan-Norveġja li jikkonċerna preferenzi kummerċjali addizzjonali fi prodotti agrikoli (ĠU L 129, 25.5.2018, p. 1).”;
      
      
         
            ANNESS
            
               “I.H
               
               
                  KWOTI TARIFFARJI SKONT IL-FTEHIMIET MAN-NORVEĠJA
               
               
                  Kwota annwali mill-1 ta' Jannar sal-31 ta' Diċembru - Kwantità f'tunnellati
               
               
                  Dazju applikabbli: eżenzjoni
               
               
                           
                              Numru tal-ordni tal-kwota
                           
                        
                        
                           09.4228
                        
                        
                           09.4229
                        
                        
                           09.4179
                        
                     
                           
                              Deskrizzjoni
                               (*1)
                           
                        
                        
                           Xorrox u xorrox modifikat, kemm jekk konċentrat kif le jew biz-zokkor miżjud jew materjal ieħor li jagħmel ħelu
                        
                        
                           Xorrox u xorrox modifikat, fi trab, ħbub jew forom solidi oħrajn, mingħajr żieda ta' zokkor jew materjal ieħor li jagħmel ħelu, b'kontenut ta' proteina (kontenut ta' nitroġenu × 6,38), ta' mhux aktar minn 15 % skont il-piż u b'kontenut ta' xaħam, skont il-piż, ta' mhux aktar minn 1,5 %
                        
                        
                           Ġobon u baqta
                        
                     
                           
                              Kodiċi tan-Nomenklatura Magħquda
                           
                        
                        
                           0404 10 
                        
                        
                           0404 10 02 
                        
                        
                           0406 
                        
                     
                           Kwantità minn Ottubru sa Diċembru 2018
                        
                        
                           313
                        
                        
                           788
                        
                        
                           Mhux applikabbli
                        
                     
                           
                              Kwantità annwali għall-2019 u s-snin ta' wara
                           
                        
                        
                           1 250 
                        
                        
                           3 150 
                        
                        
                           7 200 
                        
                     
                           Kwantità minn Jannar sa Ġunju
                        
                        
                           625
                        
                        
                           1 575 
                        
                        
                           3 600 
                        
                     
                           Kwantità minn Lulju sa Diċembru
                        
                        
                           625
                        
                        
                           1 575 
                        
                        
                           3 600 
                        
                     
            
               (*1)  Minkejja r-regoli għall-interpretazzjoni tan-Nomenklatura Magħquda, il-kliem għad-deskrizzjoni tal-prodotti jridu jitqiesu li ma għandhomx aktar minn valur indikattiv, bl-arranġamenti preferenzjali jkunu ddeterminati, fil-kuntest ta' dan l-Anness, mill-kopertura tal-Kodiċijiet tan-NM.”